Case ID: 1088452
Sentence 36: Məhkəmə kollegiyası qeyd edir ki, iş materiallarından da göründüyü kimi Qobustan rayon İcra Hakimiyyəti Başçısının xx xxxx 2002-cı il tarixli sərəncamı ilə rayonun ümumi qış otlaq fonduna daxil olan 22 M saylı “Qarapaşa” qışlağından ümumi sahəsi 5 hektar, 62M saylı “Şəfi” qışlağından ümumi sahəsi 5 hektar, cəmi 10 hektar sahə örüş məqsədi ilə ayrılaraq təyinatı üzrə istifadə etmək üçün “xxxx” firmasına 15 il müddətinə ayrılmış, bundan sonra tərəflər arasında icarə müqaviləsi bağlanmış, ayrılmış torpaq sahəsinin sxem-xəritəsi tərtib olunmuş, torpaq sahəsi yerində cavabdehə təhvil verilmiş və təhvil verməyə dair akt tərtib olunmuş, icarə müqaviləsi Azərbaycan Respublikasının Dövlət Torpaq və Xəritəçəkmə Komitəsində dövlət qeydiyyatına alınmışdır.